François Bayrou

François Bayrou (født 1951) er en fransk politiker som var landets statsminister fra 13. desember 2024 til 9. september 2025. Han var fra mai til juni 2017 justisminister i regjeringen ledet av statsminister Édouard Philippe. Han er leder for sentrumspartiet Demokratisk bevegelse (MoDem). Han var kandidat i presidentvalget i Frankrike i 2002, 2007 og 2012, men gikk ikke i noen av årene videre til den avgjørende runden. 

Fra 1998 til 2007 var han leder for partiet Union for fransk demokrati (UDF). Deretter etablerte og ledet han partiet Demokratisk bevegelse, MoDem. Bayrou har vært medlem av Europaparlamentet og utdannelsesminister i Édouard Balladur og Alain Juppés regjeringer fra 1993 til 1997. Han var medlem av Frankrikes nasjonalforsamling fra 1998 til 2012 da han tapte gjenvalg.

Etter at Emmanuel Macron ble president i mai 2017 og Édouard Philippe ble utnevnt til statsminister, fikk Bayrou plass i regjeringen som justisminister med rang som ministre d’État. 13. desember 2024 ble Bayrou utnevnt til statsminister av Macron, Bayrou etterfulgte Michel Barnier.

Bayrou stilte 8. september 2025 kabinettspørsmål om sitt forslag til statsbudsjett for 2026, men fikk ikke flertall for dette. Han må derfor trekke seg fra sin stilling.
 Referanser 

 Eksterne lenker 



  Francois Bayrou - or the power of self-belief, BBC, 25. januar 2012


Kategori:Franske statsministere
Kategori:Union pour la démocratie française-politikere
Kategori:Mouvement démocrate-politikere
Kategori:Personer fra departementet Pyrénées-Atlantiques